
[bookmark: TextBodyBegin]Evropski parlament,
–	ob upoštevanju splošnega proračuna Evropske unije za proračunsko leto 2022[footnoteRef:1], [1:  	UL L 45, 24.2.2022.] 

–	ob upoštevanju konsolidiranega zaključnega računa Evropske unije za proračunsko leto 2022 (COM(2023)0391 – C9‑0250/2023)[footnoteRef:2], [2:  	UL C, C/2023/2, 12.10.2023.] 

–	ob upoštevanju letnega poročila Sveta organu, ki da razrešnico, o notranjih revizijah, opravljenih v letu 2022,
–	ob upoštevanju letnega poročila Računskega sodišča glede izvrševanja proračuna za proračunsko leto 2022 z odgovori institucij[footnoteRef:3], [3:  	UL C, C/2023/103, 4.10.2023.] 

–	ob upoštevanju izjave o zanesljivosti[footnoteRef:4] računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2022 v skladu s členom 287 Pogodbe o delovanju Evropske unije predložilo Računsko sodišče, [4:  	UL C, C/2023/112, 12.10.2023.] 

–	ob upoštevanju sklepa z dne 23. aprila 2024[footnoteRef:5] o odlogu podelitve razrešnice za proračunsko leto 2022, kot tudi priložene resolucije, [5:  	Sprejeta besedila, P9_TA(2024)0288.] 

–	ob upoštevanju členov 314(10), 317, 318 in 319 Pogodbe o delovanju Evropske unije,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:6] ter zlasti členov 59, 118, 260, 261 in 262, [6:  	UL L 193, 30.7.2018, str. 1.] 

–	ob upoštevanju Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:7], ter zlasti členov 59, 118, 266, 267 in 268, [7:  	UL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ob upoštevanju člena 102 in Priloge V Poslovnika,
–	ob upoštevanju drugega poročila Odbora za proračunski nadzor (A10‑0003/2024),
1.	ne podeli razrešnice generalni sekretarki Sveta glede izvrševanja proračuna Evropskega sveta in Sveta za proračunsko leto 2022;
2.	navaja svoje pripombe v spodnji resoluciji;
3.	naroči svoji predsednici, naj ta sklep in resolucijo, ki je del sklepa, posreduje Evropskemu svetu, Svetu, Komisiji, Računskemu sodišču in poskrbi za objavo v Uradnem listu Evropske unije (serija L).

[bookmark: _Toc180048438]2. Resolucija evropskega parlamenta z dne 22. oktobra 2024 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2022, oddelek II – Evropski svet in Svet (2023/2131(DEC))
Evropski parlament,
–	ob upoštevanju sklepa o razrešnici glede izvrševanja splošnega proračuna Evropske unije za proračunsko leto 2022, oddelek II – Evropski svet in Svet,
–	ob upoštevanju člena 102 in Priloge V Poslovnika,
–	ob upoštevanju drugega poročila Odbora za proračunski nadzor (A10‑0003/2024),
A.	ker želi organ za podelitev razrešnice med postopkom podelitve poudariti poseben pomen nadaljnjega povečevanja demokratične legitimnosti institucij Unije z izboljšanjem preglednosti in odgovornosti, izvajanjem koncepta smotrnostne priprave proračuna in dobrega upravljanja človeških virov;
B.	ker ima Parlament v skladu s členom 319 Pogodbe o delovanju Evropske unije (PDEU) izključno pristojnost podeliti razrešnico za izvrševanje splošnega proračuna Unije in ker je proračun Evropskega sveta in Sveta oddelek proračuna Unije;
C.	ker Evropski svet v skladu s členom 15(1) Pogodbe o Evropski uniji ne opravlja zakonodajne funkcije;
D.	ker Komisija v skladu s členom 317 PDEU izvršuje proračun Unije na lastno odgovornost, pri čemer upošteva načela dobrega finančnega poslovodenja, in ker v skladu z veljavnim okvirom na druge institucije Unije prenese potrebna pooblastila za izvrševanje oddelkov proračuna, ki se nanašajo nanje;
E.	ker v skladu s členoma 235(4) in 240(2) PDEU Evropskemu svetu in Svetu (v nadaljnjem besedilu: Svet) pomaga generalni sekretariat Sveta in ker je generalni sekretar Sveta v celoti odgovoren za dobro upravljanje odobrenih proračunskih sredstev, knjiženih v oddelek II proračuna Unije;
F.	ker Parlament že skoraj 20 let izvaja dobro uveljavljeno in spoštovano prakso podeljevanja razrešnice vsem institucijam, organom, uradom in agencijam Unije in ker Komisija podpira, da se praksa podeljevanja razrešnice vsaki posamezni instituciji, organu, uradu in agenciji Unije za njene upravne odhodke nadaljuje;
G.	ker Komisija v skladu s členom 59(1) finančne uredbe na druge institucije Unije prenese potrebna pooblastila za izvrševanje oddelkov proračuna, ki se nanašajo nanje;
H.	ker Parlament zaradi nepripravljenosti Sveta za sodelovanje v postopku razrešnice generalnemu sekretarju Sveta že od leta 2009 ni podelil razrešnice;
I.	ker bi morala biti Evropski svet in Svet kot instituciji Unije in prejemnika sredstev iz splošnega proračuna Unije pregledna in demokratično odgovorna državljanom Unije ter ker bi bilo treba izvajati demokratični nadzor nad njuno porabo javnih sredstev;
J.	ker je v priporočilu evropske varuhinje človekovih pravic (v nadaljnjem besedilu: varuhinja) po strateški preiskavi o preglednosti v zakonodajnem postopku Sveta OI/2/2017/TE zapisano, da praksa Sveta v zvezi s preglednostjo pomeni nepravilnost, ki bi jo bilo treba odpraviti, da bi državljani lahko spremljali zakonodajni postopek Unije;
K.	ker sodna praksa Sodišča Evropske unije potrjuje pravico davkoplačevalcev in javnosti do obveščenosti o porabi javnih prihodkov in ker je Splošno sodišče v sodbi z dne 25. januarja 2023 v zadevi T-163/21[footnoteRef:8], De Capitani/Svet, o preglednosti v zakonodajnem postopku Unije navedlo, da dokumenti, ki jih Svet pripravi v svojih delovnih skupinah, niso tehnične, temveč zakonodajne narave, in so zato predmet zahtev za dostop do dokumentov; [8:  	Sodba Splošnega sodišča z dne 25. januarja 2023, De Capitani/Svet, T-163/21, CLI:EU:T:2023:15.] 

1.	globoko obžaluje, da Svet od leta 2009 vsako leto, tudi za proračunsko leto 2022, zavrača sodelovanje s Parlamentom v postopku razrešnice, zaradi česar Parlament ne more sprejeti informirane odločitve na podlagi resnega in temeljitega nadzora nad izvrševanjem proračuna Sveta, in s tem Parlament prisili v zavrnitev podelitve razrešnice;
2.	ugotavlja, da so ustrezne službe Parlamenta 28. septembra 2023 v imenu poročevalca za postopek razrešnice sekretariatu Sveta poslale vprašalnik s 74 vprašanji, pomembnimi za Parlament, da bi se omogočil temeljit nadzor nad izvrševanjem proračuna Sveta in upravljanjem Sveta; ugotavlja tudi, da so bili podobni vprašalniki poslani vsem drugim institucijam, ki so Parlamentu posredovale podrobne odgovore na vsa vprašanja;
3.	obžaluje, da je generalni sekretariat Sveta 12. oktobra 2023 ponovno obvestil Parlament, da ne bo odgovoril na vprašalnik in da Svet ne bo sodeloval na predstavitvi, ki je bila v okviru postopka razrešnice predvidena za 25. oktober 2023 in na kateri so sodelovale vse druge povabljene institucije;
4.	poudarja, da ima Parlament v skladu s členom 319 PDEU ter ustreznimi določbami finančne uredbe in svojega poslovnika posebno pravico, da v skladu s sedanjo razlago in prakso podeli razrešnico, da se ohranita preglednost in demokratična odgovornost do davkoplačevalcev Unije;
5.	poudarja, da člen 59(1) finančne uredbe določa, da Komisija na druge institucije Unije prenese potrebna pooblastila za izvrševanje oddelkov proračuna, ki se nanašajo nanje, zato ne more razumeti stališča Sveta, da bi se lahko razrešnica za izvrševanje proračuna Sveta podelila Komisiji;
6.	poudarja dobro uveljavljeno in spoštovano prakso podeljevanja razrešnice vsem institucijam, organom, uradom in agencijam, ki jo Parlament izvaja že skoraj 20 let; želi spomniti na izjavo Komisije, da ne more nadzorovati izvrševanja proračunov drugih institucij Unije; opozarja, da je Komisija večkrat poudarila, da bi moral Parlament nadaljevati prakso podeljevanja razrešnice vsaki instituciji Unije za njene upravne odhodke;
7.	poudarja, da sedanje stanje Parlamentu omogoča, da preveri samo poročila Računskega sodišča in Evropskega varuha človekovih pravic ter javno dostopne informacije na spletnem mestu Sveta, saj slednji vztraja pri slabi praksi nesodelovanja s Parlamentom, zaradi česar ta ne more opravljati svojih nalog in sprejeti informirane odločitve o podelitvi razrešnice;
8.	obžaluje, da Svet že več kot desetletje izkazuje, da nima politične volje za sodelovanje s Parlamentom v letnem postopku podelitve razrešnice; poudarja, da ta odnos trajno negativno vpliva na obe instituciji in diskreditira upravljanje in demokratični nadzor nad proračunom Unije ter negativno vpliva na zaupanje državljanov v preglednost Unije;
9.	ponovno izraža globoko nezadovoljstvo glede odnosa Sveta do postopka razrešnice, ki državljanom Unije pošilja neustrezno sporočilo v času, ko je večja preglednost bistvenega pomena; poudarja, da mora Svet izpolnjevati iste standarde odgovornosti, kot jih pričakuje od drugih institucij Unije; 
10.	poudarja, da vse druge institucije Unije priznavajo in razumejo načelo, da ima Parlament glede na prenos pooblastil v zvezi z izvrševanjem proračuna pravico in obveznost, da v okviru postopka razrešnice nadzoruje svoje proračune in njihovo izvrševanje; ob upoštevanju slednjega izraža močno nestrinjanje, da Svet še naprej zavrača sodelovanje s Parlamentom v zvezi s tem; 
11.	izpostavlja sodno prakso Sodišča Evropske unije v zvezi s tem, da imajo davkoplačevalci in javnost pravico biti seznanjeni, kako se uporabljajo javni prihodki; zato zahteva polno spoštovanje pristojnosti Parlamenta, ki zagotavlja načelo demokratične odgovornosti; poziva Svet, naj ustrezno upošteva priporočila, ki jih Parlament sprejme v zvezi s postopkom razrešnice;
12.	poudarja, da bi revizija Pogodb lahko pripomogla k večji jasnosti in preglednosti postopka razrešnice, zlasti tako, da bi bil Parlament izrecno pristojen za podelitev razrešnice vsem posamičnim institucijam, organom in agencijam Unije; opozarja pa, da je treba, dokler revizija pogodb ne bo opravljena, stanje izboljšati s tesnejšim medinstitucionalnim sodelovanjem v sedanjem pogodbenem okviru, in poziva Svet, naj dejavno sodeluje s Parlamentom, da bi se sedanje stanje izboljšalo;
13.	poziva Svet, naj čim prej obnovi pogajanja na najvišji ravni s Parlamentom, v katera bosta vključena generalna sekretarja in predsednika obeh institucij, da bi se premaknili z mrtve točke in našli rešitev, pri tem pa spoštovali vlogo Parlamenta in Sveta v postopku razrešnice ter zagotovili preglednost in ustrezen demokratični nadzor nad izvrševanjem proračuna;
14.	obžaluje, da Svet ni preprečil, da bi predsedstvo Sveta vodila država članica, ki je v postopku iz člena 7, kar ima za posledico, da madžarska vlada zlorablja predsedstvo Sveta in kršenje načela lojalnega sodelovanja; 
15.	poudarja, da ugotovitve Parlamenta v zvezi s političnimi prednostnimi nalogami, tudi tem, da ni obvezujočih smernic glede korporacijskega sponzorstva rotirajočih predsedstev Sveta – proračunsko in finančno upravljanje, notranje upravljanje, smotrnost in notranji nadzor, človeški viri, enakost (na primer neravnovesje med spoloma) in dobro počutje osebja, etični okvir in preglednost, digitalizacija, kibernetska varnost in varstvo podatkov, stavbe, okolje in trajnostnost, medinstitucionalno sodelovanje in komunikacija iz njegove resolucije o razrešnici z dne 23. aprila 2024 še vedno veljajo.
[bookmark: TextBodyEnd]16.	ponovno opozarja, da postopek glasovanja s soglasjem v Svetu na nekaterih področjih politike hromi postopek odločanja v Uniji ter da ga lahko države članice, zlasti tiste, ki ne spoštujejo načel pravne države, zlorabljajo za izsiljevanje.

